laion/Wikipedia-Exotic huggingface dataset:
গেল সন্ডারগার্ড

গেল সন্ডারগার্ড (ইংরেজি: Gale Sondergaard; জন্ম: এডিথ হোম সন্ডারগার্ড, ১৫ ফেব্রুয়ারি ১৮৯৯ - ১৪ আগস্ট ১৯৮৫) ছিলেন একজন মার্কিন অভিনেত্রী। তিনি মঞ্চে অভিনয়ের মধ্য দিয়ে তার কর্মজীবন শুরু করেন এবং ১৯৩৬ সালে চলচ্চিত্রে কাজ শুরু করেন। তিনি অ্যান্থনি অ্যাডভার্স (১৯৩৬) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। তিনিই এই বিভাগে অস্কার বিজয়ী প্রথম অভিনেত্রী। পরবর্তী কালে তিনি অ্যানা অ্যান্ড দ্য কিং অব সিয়াম (১৯৪৬) ছবিতে অভিনয় করে তার দ্বিতীয় অস্কারের মনোনয়ন লাভ করেন। সন্ডারগার্ড ১৯৩০-এর দশকের শেষভাগ এবং ১৯৪০-এর দশকে চলচ্চিত্রে পার্শ্ব চরিত্রে নিয়মিত অভিনয় করতেন। এই সময়ে তার অভিনীত উল্লেখযোগ্য চলচ্চিত্রসমূহ হল দ্য ক্যাট অ্যান্ড দ্য ক্যানারি (১৯৩৯), দ্য মার্ক অব জরো (১৯৪০), এবং দ্য লেটার (১৯৪০)। ১৯৪০-এর দশকের শেষভাগ থেকে তার চলচ্চিত্রে কাজ স্থিমিত হয়ে আসে। সন্ডারগার্ড পরিচালক হার্বার্ট বিবারম্যানের সাথে বিবাহ বন্ধনে আবদ্ধ হন এবং ১৯৫০-এর দশকের শুরুর দিকে বিবারম্যান কমিউনিজমের অপরাধে দোষী সাব্যস্ত হলে তার পাশে ছিলেন। তিনি বিবারম্যানের সাথে নিউ ইয়র্ক সিটিতে চলে যান এবং মঞ্চে কাজ শুরু করেন। ১৯৬০-এর দশকের শেষভাগে তিনি মাঝে মাঝে চলচ্চিত্র ও টেলিভিশনে কাজ করতেন। তিনি লস অ্যাঞ্জেলেসে ফিরে আসেন এবং সেখানে সেরেব্রোভাস্কুলার থ্রম্বোসিসে আক্রান্ত হয়ে মৃত্যুবরণ করেন। এডিথ হোম সন্ডারগার্ড ১৮৯৯ সালের ১৫ই ফেব্রুয়ারি মিনেসোটার লিচফিল্ডে জন্মগ্রহণ করেন। তার পিতা হান্স সন্ডারগার্ড ও মাতা ক্রিস্টিন (হোম) সন্ডারগার্ড। তার দুজনেই ডেনীয়-মার্কিন ছিলেন। হান্স মিনেসোটা বিশ্ববিদ্যালয়ে অধ্যাপনা করতেন। সন্ডারগার্ড এই বিশ্ববিদ্যালয়ের মিনিয়াপোলিস স্কুল অব ড্রামাটিক আর্টসের নাট্যতত্ত্ব বিষয়ের শিক্ষার্থী ছিলেন। একাডেমি পুরস্কার বিজয়ী: শ্রেষ্ঠ পার্শ্ব অভিনেত্রী - অ্যান্থনি অ্যাডভার্স (১৯৩৬) মনোনীত: শ্রেষ্ঠ পার্শ্ব অভিনেত্রী - অ্যানা অ্যান্ড দ্য কিং অব সিয়াম (১৯৪৬) কাপলান, পিটার ডব্লিউ. (১৬ আগস্ট ১৯৮৫)। "Gale Sondergaard, Actress; Played Villainesses in Films"। দ্য নিউ ইয়র্ক টাইমস (ইংরেজি ভাষায়)। সংগ্রহের তারিখ ১৫ ফেব্রুয়ারি ২০১৯।  নিসেন, এক্সেল (২০০৭)। Actresses of a Certain Character: Forty Familiar Hollywood Faces from the Thirties to the Fifties (ইংরেজি ভাষায়)। ম্যাকফারল্যান্ড। পৃষ্ঠা ১৯৬–২০২। আইএসবিএন 9780786427468। সংগ্রহের তারিখ ১৫ ফেব্রুয়ারি ২০১৯।  "The 9th Academy Awards | 1937"। অস্কার (ইংরেজি ভাষায়)। একাডেমি অব মোশন পিকচার আর্টস অ্যান্ড সায়েন্সেস। সংগ্রহের তারিখ ১৫ ফেব্রুয়ারি ২০১৯।  "The 19th Academy Awards | 1947"। অস্কার (ইংরেজি ভাষায়)। একাডেমি অব মোশন পিকচার আর্টস অ্যান্ড সায়েন্সেস। সংগ্রহের তারিখ ১৫ ফেব্রুয়ারি ২০১৯।  উইকিমিডিয়া কমন্সে গেল সন্ডারগার্ড সংক্রান্ত মিডিয়া রয়েছে। ইন্টারনেট অফ-ব্রডওয়ে ডেটাবেজে গেল সন্ডারগার্ড (ইংরেজি) ইন্টারনেট ব্রডওয়ে ডেটাবেজে গেল সন্ডারগার্ড (ইংরেজি) ইন্টারনেট মুভি ডেটাবেজে গেল সন্ডারগার্ড  (ইংরেজি) টার্নার ক্লাসিক মুভিজ ডেটাবেজে গেল সন্ডারগার্ড (ইংরেজি) রটেন টম্যাটোসে গেল সন্ডারগার্ড (ইংরেজি) ফাইন্ড এ গ্রেইভে গেল সন্ডারগার্ড  (ইংরেজি)
কুদ্দুস বয়াতি

আবদুল কুদ্দুস বয়াতি (জন্ম ২২ জানুয়ারি, ১৯৪৯) একজন বাংলাদেশি লোকসঙ্গীত শিল্পী। তাকে বিভিন্ন মাধ্যমে বাংলাদেশের ‘লোকসঙ্গীতের মহাতারকা’ বলেও সম্বোধন করা হয়। তিনি ১৯৯২ সালে প্রয়াত কথাসাহিত্যিক হুমায়ূন আহমেদ কর্তৃক নির্মিত বাধ্যতামূলক প্রাথমিক শিক্ষার প্রচারণার অংশ হিসেবে গাওয়া ‘এই দিন, দিন না আরো দিন আছে’ শিরোনামে একটি গানের মাধ্যমে পরিচিতি পান। কোভিড-১৯ রোগের প্রাদুর্ভাবকালীন ব্র্যাকের পক্ষ থেকে তিনি জাইনা চলেন, মাইনা চলেন গানে অংশ নেন। কুদ্দুস বয়াতি ১৯৪৯ সালে নেত্রকোণা জেলার কেন্দুয়া উপজেলার রাজীবপুর গ্রামে জন্মগ্রহণ করেন। তার পিতার মাধ্যমে মাত্র ১১ বছর বয়স থেকে সঙ্গীত চর্চা শুরু করেন। আর্থিক অনটনে লেখাপড়ার সুযোগ পাননি। পরবর্তীতে কাজের সন্ধানে ঢাকা চলে আসেন। এ সময় কিছুদিন আফজাল হোসেনের সাথে পরিচয়ের সূত্র ধরে চারণ সঙ্গীতের প্রামাণ্যচিত্রে অভিনয় করেন। এখন পর্যন্ত কদ্দুস বয়াতির দুটি একক অ্যালবাম প্রকাশ হয়েছে। এছাড়া তিনি অসংখ্য জনপ্রিয় বিজ্ঞাপণচিত্র, নাটক ও প্রামাণ্যচিত্রে গান গেয়েছেন। সোনার নূপুর আম খায়ো জাম খায়ো তেঁতুল খায়ো না কুদ্দুস বয়াতি ব্যক্তিগত জীবনে চার ছেলে ও তিন মেয়ের জনক। "ছেলের বিয়ে দিলেন কুদ্দুস বয়াতি"। সময় নিউজ (ইংরেজি ভাষায়)। ২৩ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২২ ফেব্রুয়ারি ২০১৯।  "কুদ্দুস বয়াতির নতুন স্বপ্ন"। প্রথম আলো। ২৩ নভেম্বর ২০১৭। সংগ্রহের তারিখ ১৫ ফেব্রুয়ারি ২০১৯।  "উন্নত চিকিৎসার জন্য কুদ্দুস বয়াতিকে বিদেশে নিতে হবে"। বাংলানিউজ২৪.কম (ইংরেজি ভাষায়)। সংগ্রহের তারিখ ২২ ফেব্রুয়ারি ২০১৯।  "কুদ্দুস বয়াতির 'জাইনা চলেন, মাইনা চলেন'"। বিডিনিউজ২৪.কম। ২৭ মার্চ ২০২০। ২৮ মার্চ ২০২০ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০২০।  "শিল্পীদের যৌবন থাকলে কদর থাকে : কুদ্দুস বয়াতি"। রাইজিংবিডি (ইংরেজি ভাষায়)। সংগ্রহের তারিখ ২২ ফেব্রুয়ারি ২০১৯।  "এই গান আমার নামডাই বদলাইয়া দিছে : কুদ্দুস বয়াতি"। জাগো নিউজ (ইংরেজি ভাষায়)। সংগ্রহের তারিখ ২২ ফেব্রুয়ারি ২০১৯।
স্যাম ওয়াটারস্টন

স্যামুয়েল অ্যাটকিনসন ওয়াটারস্টন (ইংরেজি: Samuel Atkinson Waterston; জন্ম: ১৫ নভেম্বর ১৯৪০) হলেন একজন মার্কিন অভিনেতা, প্রযোজক ও পরিচালক। পঞ্চাশ বছরের অধিক সময়ের কর্মজীবনে তিনি আশিটির অধিক চলচ্চিত্র ও টেলিভিশন নাটকে অভিনয় করেছেন। তিনি দ্য কিলিং ফিল্ডস (১৯৮৪) চলচ্চিত্রে সিডনি শানবার্গ অভিনয় করে শ্রেষ্ঠ অভিনেতা বিভাগে অস্কার, গোল্ডেন গ্লোব ও বাফটা পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্রসমূহ হল দ্য গ্রেট গ্যাটসবি (১৯৭৪), দ্য রুম আপস্টেয়ার্স (১৯৮৭), ক্রাইমস অ্যান্ড মিসডেমিনর্স (১৯৮৯), এবং দ্য ম্যান ইন দ্য মুন (১৯৯১)। ওয়াটারস্টন আই উইল ফ্লাই অ্যাওয়ে টেলিভিশনে ধারাবাহিকে অভিনয় করে একটি গোল্ডেন গ্লোব পুরস্কার অর্জন করেন ও দুটি প্রাইমটাইম এমি পুরস্কারের মনোনয়ন লাভ করেন। এছাড়া তিনি এনবিসি'র টেলিভিশন ধারাবাহিক ল অ্যান্ড অর্ডার-এ জ্যাক ম্যাকয় চরিত্রে অভিনয় করে জনপ্রিয়তা লাভ করেন এবং একাধিক গোল্ডেন গ্লোব, প্রাইমটাইম এমি ও স্ক্রিন অ্যাক্টরস গিল্ড পুরস্কারের মনোনয়ন লাভ করেন এবং একটি স্ক্রিন অ্যাক্টরস গিল্ড পুরস্কার অর্জন করেন। ব্রডওয়ে মঞ্চে তিনি অ্যাব লিংকন ইন ইলিনয় নাটকে অভিনয় করে একটি টনি পুরস্কার ও একটি ড্রামা ডেস্ক পুরস্কারের মনোনয়ন লাভ করেন। ওয়াটারস্টন ১৯৪০ সালের ১৫ই নভেম্বর ম্যাসাচুসেট্‌সের ক্যামব্রিজে জন্মগ্রহণ করেন। তার পিতা জর্জ শাইচিল ওয়াটারস্টন ছিলেন একজন শব্দবিজ্ঞান ও ভাষাবিজ্ঞানের শিক্ষক। তিনি স্কটল্যান্ডের লিথ শহর থেকে মার্কিন যুক্তরাষ্ট্রে আসেন। তার মাতা অ্যালিস টাকার (জন্মনাম: অ্যাটকিনসন) ছিলেন একজন ল্যান্ডস্কেপ চিত্রশিল্পী। তিনি ইংরেজ বংশোদ্ভূত ও মেফ্লাওয়ার অভিবাসীদের বংশধর। ওয়াটারস্টন তার চার ভাইবোনের মধ্যে তৃতীয়। তার অন্য ভাইবোনেরা হলেন রবার্টা, জর্জ ও এলেন। "Sam Waterston"। বায়োগ্রাফি (ইংরেজি ভাষায়)। এঅ্যান্ডই টেলিভিশন নেটওয়ার্কস। ২৬ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০১৯।  বেন্টলি, জিন (৭ ফেব্রুয়ারি ২০১৮)। "'Law and Order' Veteran Sam Waterston Previews Jack McCoy's 'SVU' Return"। দ্য হলিউড রিপোর্টার (ইংরেজি ভাষায়)। সংগ্রহের তারিখ ১৫ ফেব্রুয়ারি ২০১৯।  "Ancestry of Sam Waterston"। wargs.com। সংগ্রহের তারিখ ১৫ ফেব্রুয়ারি ২০১৯।  উইকিমিডিয়া কমন্সে স্যাম ওয়াটারস্টন সংক্রান্ত মিডিয়া রয়েছে। ইন্টারনেট অফ-ব্রডওয়ে ডেটাবেজে স্যাম ওয়াটারস্টন (ইংরেজি) ইন্টারনেট ব্রডওয়ে ডেটাবেজে স্যাম ওয়াটারস্টন (ইংরেজি) ইন্টারনেট মুভি ডেটাবেজে স্যাম ওয়াটারস্টন  (ইংরেজি) রটেন টম্যাটোসে স্যাম ওয়াটারস্টন (ইংরেজি)
মুসলিম নারী (বিয়ে সংক্রান্ত অধিকার সুরক্ষা) বিল, ২০১৭

২০১৭ সালের আগস্টে ভারতীয় সুপ্রিমকোর্টে তাৎক্ষনিকভাবে ১০০টি তিন তালাক মামলার কারণে বিজেপি সরকার এই বিল পাশ করে। ২৮ ডিসেম্বর, ২০১৭-তে লোকসভা মুসলিম নারী (বিয়ে সংক্রান্ত অধিকার সুরক্ষা) বিল, ২০১৭ পাশ করে। এই বিলটি তাৎক্ষণিক তিন তালাককে (তালাক ই বিদাত) তা যে কোন ভাবেই হোক না কেন- মুখে বলে, লিখে বা যেকোন ইলেক্ট্রনিক মিডিয়ায়, যেমন ই-মেইল, ক্ষুদেবার্তা এবং বার্তাবাহককে অবৈধ ঘোষণা করেছে এবং বরের জন্য তিন বছর পর্যন্ত কারারুদ্ধের বিধান রেখেছে। আরজেডি, আইমিম, বিজেডি, এআইএডিএমকে এবং আইইউএমএল-এর মন্ত্রিপরিষদ বিলটিকে বিবেকহীন প্রকৃতির এবং ভ্রান্ত ধারণা হিসেবে আখ্যায়িত করে এর বিরোধিতা করে যখন লোকসভায় আইনমত্রী রবি শঙ্কর প্রসাদ এর নেতৃত্বে কংগ্রেস বিলটিকে সমর্থন করে। লোকসভায় ১৯ বার বিলটিকে সংশোধন করা হলেও শেষমেষ তা বাতিল করা হয়। ভারতের সুপ্রীম কোর্ট, "তিন তালাক"কে অসাংবিধানিক ঘোষণা করেছেন। ভারতে মোদি সরকারকে মুসলমান সম্প্রদায়ের বিয়ে ও বিবাহবিচ্ছেদ পরিচালনার আইন প্রণয়ন করতে বলেছে। ২২ আগস্ট ২০১৭ তারিখে ভারতে এই তথ্য প্রকাশিত হয়েছিল। ২8 ডিসেম্বার ২০১৭-এ, সুপ্রিম কোর্ট এই আদেশ দেয় এবং ভারতে তাৎক্ষনিক তিন তালাকের একাধিক মামলা উদ্ধৃত করে। হিন্দু বিবাহ আইন, ১৯৫৫ "'100 cases of instant triple talaq in the country since the SC judgement'"।  "Lok Sabha passes triple talaq bill"।  "Triple Talaq Bill Passed In Lok Sabha"। Republic TV। ৩১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৮ ডিসেম্বর ২০১৭।  "Congress' backing of triple talaq bill indicates it's gradually withdrawing from Muslim appeasement politics"।  "Congress backs triple talaq bill, Khurshid strikes discordant note"।  "Supreme court bars triple talaq"। The Times of India (ইংরেজি ভাষায়)। সংগ্রহের তারিখ ২০১৯-০২-১৭।  "'100 cases of instant triple talaq in the country since the SC judgement'"। The Times of India (ইংরেজি ভাষায়)। সংগ্রহের তারিখ ২০১৯-০২-১৭।
সোনালী কাবিন

সোনালী কাবিন আল মাহামুদের সনেট জাতীয় কাব্য যা ১৯৭৩ সালে প্রকাশিত হয়। আল মাহমুদ যে সকল সাহিত্য রচনা করেছেন তার মধ্যে সোনালী কাবিন তাকে বেশি পরিচিতি প্রদান করেছে। এতে মোট ১৪টি সনেট রয়েছে এবং ৪১টি কবিতা রয়েছে। "সোনালী কাবিনের কবি | ইত্তেফাক সাময়িকী"। দৈনিক ইত্তেফাক। ২২ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ৩১ মে ২০২০।  "সোনালী কাবিন'র ৪০ বছরপূর্তি উদ্‌যাপন"। প্রিয়.কম (ইংরেজি ভাষায়)। সংগ্রহের তারিখ ৩১ মে ২০২০। [স্থায়ীভাবে অকার্যকর সংযোগ] "'কেউ কি আরেকটি সোনালী কাবিন লিখতে পেরেছে?'"। বিবিসি বাংলা। সংগ্রহের তারিখ ২০২২-১০-১৯।  "সোনালি কাবিনের কথা"। দৈনিক সংগ্রাম। ২০ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৩১ মে ২০২০।
মীরা শেঠ

মীরা শেঠ হচ্ছেন একজন ভারতীয় সরকারী কর্মচারী, কুটনীতিক, নারী অধিকার কর্মী এবং ইউনিসেফের প্রাক্তন সভাপতি। তিনি ইউনিসিফের কার্যনির্বাহী পদের আন্তর্জাতিক পর্যায়ের সদস্য হিসেবে বিভিন্ন সময়ে দায়িত্ব পালন করেছেন। তিনি ১৯৯০ থেকে ১৯৯১ পর্যন্ত ইউনিসেফের সহসভাপতি (সেসময় লিসবেট পালমে সভাপতি ছিলেন) এবং ১৯৯১ থেকে ১৯৯২ অবধি সভাপতি ছিলেন। শেঠ পূর্বে ডিপার্টমেন্ট অব ইন্ডাস্ট্রিয়াল পলিসি এন্ড প্রমোশনের সঙ্গে কাজ করেছেন। তার গবেষণার মুল বিষয়বস্তু ছিল নারীকে তাত বা মাছ চাষের মত কাজের মাধ্যমে কর্মমুখী করা। তিনি বিভিন্ন অনুরোধের পর এগবেষণাটিকে তার মৌলিক বই "নারী এবং উন্নয়ন" এ অন্তর্ভুক্ত করেন। তার আদর্শমুলক বাক্য ছিল, "আমাদের চাকরী দাও বাকিটা আমরা বুঝে নিব"। এই ধারণার অন্তর্নিহিত অর্থ হলো উন্নয়নশীল দেশগুলোতে নারীকে কোনোরূপ বাধা না দিয়ে যদি কর্মক্ষেত্রে প্রবেশ করতে দেওয়া হয়, তবে দেশগুলোর অর্থনৈতিক প্রবৃদ্ধি আরো সমৃদ্ধ হবে। শেঠ এমনকি 'মেরা সিন্দার পুত্তর' নামক চলচ্চিত্র পরিচালনা করেন। যে চলচ্চিত্রে আলোচনা করা হয়েছে, একজন অবৈধ অভিবাসীর গল্প। যিনি তার পরিবারকে ভারতে রেখে এসেছেন এবং অবৈধ হওয়ায় বিচার ও কষ্ট ভোগের কাহিনীই এখানে বর্নিত হয়েছে। Women and Development: The Indian Experience, SAGE Publications, 2001, আইএসবিএন ৯৭৮-০৭৬১৯৯৪৮৭৯ Empowerment of Women Through Tourism Industry and Sikkim State, India, 2013, International Journal of Current Research Officers of the UNICEF Executive Board 1946–2014, UNICEF Executive Board ওয়েব্যাক মেশিনে আর্কাইভকৃত ৯ জানুয়ারি ২০১৯ তারিখে, UNICEF টেমপ্লেট:Chairmen and Presidents of UNICEF
নোয়াপাড়া

নোয়াপাড়া ভারতের পশ্চিমবঙ্গ রাজ্যের উত্তর চব্বিশ পরগণা জেলার বরানগর পৌরসভার একটি এলাকা। এটি কলকাতা মেট্রোপলিটন ডেভেলপমেন্ট অথরিটি (কেএমডিএ) দ্বারা আচ্ছাদিত এলাকাটির একটি অংশ। নোয়াপাড়া অবস্থিত ২২°৩৮′৩৪″ উত্তর ৮৮°২২′৫৭″ পূর্ব﻿ / ﻿২২.৬৪২৮° উত্তর ৮৮.৩৮২৪° পূর্ব﻿ / 22.6428; 88.3824 বরানগর পৌর এলাকার আঞ্চলিক অধিকার ব্যারাকপুর পুলিশ কমিশনারেট-এর অধীনে বরানগর থানার রয়েছে। ২০১১ সালের আদমশুমারিতে কলকাতা নগরের সংখ্যাসমষ্টির মধ্যে নিম্নলিখিত পৌরসভা, সেন্সাস টাউন এবং ব্যারাকপুর উপবিভাগের অন্যান্য স্থানগুলি ছিল: কঞ্চরাপাড়া (এম), জেটিয়া (সিটি), হালিশহর (এম), বালিহহারা (সিটি), নাইহাতি (এম), ভাতপারা (এম), কৌয়াছী (সিটি), গার্সিমনগর (সিটি), গারুলিয়া (এম), ইছাপুর প্রতিরক্ষা এস্টেট (সিটি), উত্তর ব্যারাকপুর (এম), ব্যারাকপুর ক্যান্টনমেন্ট (সিবি), ব্যারাকপুর (এম), জাফরপুর ( সিটি), রুয়িয়া (সিটি), তিতগড় (এম), খারদাহ (এম), বন্দীপুর (সিটি), পানহাটি (এম), মুরাগাছা (সিটি) নিউ ব্যারাকপুর (এম), চাঁদপুর (সিটি), তালাবান্ধা (সিটি), পাটুলিয়া ( সিটি), কামরাতি (এম), বরাহনগর (এম), সাউথ ডুমডুম (এম), উত্তর ডুমডুম (এম), ডুম ডুম (এম) , নোয়াপাড়া (সিটি), বাবানপুর (সিটি), তঘারী (সিটি), নান্না (ওজি), চাকলা (ওজি) ), শ্রোত্রীবতী (ওজি) এবং পানপুর (ওজি)। নোয়াপাড়া ব্যারাকপুর ট্রাঙ্ক রোড অবস্থিত।] কলকাতা মেট্রো লাইন ১ ২০১৩ সালে নোয়াপাড়া মেট্রো স্টেশন পর্যন্ত বিস্তৃত করা হয়। নোয়াপাড়ার মেট্রো স্টেশনকে মা সারদা নামে অভিহিত করা হয়েছে। "জেলা পরিসংখ্যান হ্যান্ডবুক"। পরিসংখ্যান ও প্রোগ্রাম বাস্তবায়ন বিভাগ, পশ্চিমবঙ্গ সরকার। ২১ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ১১ জুন ২০১৮।  "ব্যারাকপুর পুলিশ কমিশনারেট"। পশ্চিমবঙ্গ পুলিশ। ১২ জুন ২০১৮ তারিখে মূল থেকে আর্কাইভ করা। সংগ্রহের তারিখ ১১ জুন ২০১৮।  "অস্থির জনসংখ্যা টোটাল, ভারতের আদমশুমারি 2011" (পিডিএফ)। ভারতের আদমশুমারি 2011। সংগ্রহের তারিখ ৭ জুন ২০১৮।  Google maps গুপ্ত (২৫ মে ২০১৩)। "নোয়াপাড়া মেট্রো খোলার মাসিক শেষের দিকে প্রত্যাশিত"। টাইমস অফ ইন্ডিয়া। ২০১৩-১২-১৭ তারিখে মূল থেকে আর্কাইভ করা। সংগ্রহের তারিখ ৩০ মে ২০১৩।  "রাস্তা এগিয়ে ... প্রকল্প অনুমোদন"। মেট্রো রেলওয়ে, কলকাতা। সংগ্রহের তারিখ ২০ জুন ২০১৮।
অদিতি চৌহান

অদিতি চৌহান (জন্ম ২০ নভম্বের ১৯৯২) একজন ভারতীয় মহিলা পেশাদার ফুটবলার যিনি ভারত রুশ ও ভারতীয় জাতীয় দলের জন্য গোলরক্ষক হিসেবে খেলেন। তিনি পূর্বে ইংরেজি ক্লাব ওয়েস্ট হ্যাম ইউনাইটেড লেডিদের জন্য খেলেছেন। চৌহান ও তার পরিবার যখন নয় বছর বয়সে দিল্লীতে চলে যান। শিশু হিসাবে তিনি বিভিন্ন ক্রীড়া সংঙ্গের সাথে জড়িত ছিল এবং তিনি বাস্কেটবল অংশগ্রহণ কারতেন । বাস্কেটবলে প্রতিশ্রুতি দেখানোর পরে, চৌনকে খেলার জন্য যুব রাষ্ট্রীয় দলের জন্য নির্বাচিত করা হয়েছিল। বাস্কেটবলের মাধ্যমে, চৌহান বলের একটি ভাল দৃঢ়তা এবং ভাল অ্যাথলেটিক বিল্ড তৈরি করেন। গোলরক্ষক হিসেবে ফুটবল দলের জন্য বিচারের জন্য উপস্থিত থাকার জন্য তিনি তার প্রশিক্ষককে বিশ্বাস করেছিলেন। চৌহান সফল হন এবং অবশষেে ১৫ বছর বয়সে দিল্লী ইউ ১ স্কোয়াডে দলরে উপস্থিতিতে উপস্থতি হন। চৌহান ১৭ বছর বয়সে ইন্ডিয়ান আন্ডার- পাশে বিচারে জন্য নর্বিাচতি হন। "Aditi Chauhan - Player Profile - Football"। Eurosport UK। সংগ্রহের তারিখ ২০১৯-০২-১৬।  Chauhan, Aditi (২০১৫-০২-২৪)। "My Football journey in India"। Womens Soccer United (ইংরেজি ভাষায়)। ২০২১-০১-১৮ তারিখে মূল থেকে আর্কাইভ করা। সংগ্রহের তারিখ ২০১৯-০২-১৬।  "Meet Aditi Chauhan, goalkeeper of Indian women's national football team"। https://www.hindustantimes.com/ (ইংরেজি ভাষায়)। ২০১৫-০৫-২৮। সংগ্রহের তারিখ ২০১৯-০২-১৬।  |ওয়েবসাইট= এ বহিঃসংযোগ দেয়া (সাহায্য)
পিঁপড়াভুক

পিঁপড়া খেকো হলো চারটি বিদ্যমান স্তন্যপায়ী প্রজাতির ভার্চুয়ালুয়া  গোত্রের  একটি সাধারণ নাম। এরা সাধারণত কীটপতঙ্গ এবং শোষক খাবারের জন্য পরিচিত। তবে পৃথক প্রজাতির ইংরেজি এবং অন্যান্য ভাষায় অন্যান্য নাম আছে। পিঁপড়া ও পিঁপড়াজাতীয় প্রাণী খায় বলে পিঁপড়াভুক, পিঁপড়াখোর বা অ্যান্টেইটার নামেও পরিচিত। অন্যান্য স্তন্যপায়ী প্রাণীদের তুলনায় পিঁপড়া খেকোরা sloth এর সাথে আরও ঘনিষ্ঠভাবে সম্পর্কিত। তাদের পরবর্তী নিকটতম সম্পর্ক আর্মাডিলোর সাথে। এদের তিন প্রজন্মের চারটি বিদ্যমান প্রজাতি রয়েছে। পিঁপড়াভুকের দৃষ্টিশক্তি অত্যন্ত নিম্নমানের কিন্তু ঘ্রাণশক্তি খুবই প্রখর। এদের অধিকাংশ প্রজাতি পরজাত, খাদ্য এবং প্রতিরক্ষা জন্য পরের উপর নির্ভর করে। তাদের শ্রবণশক্তি উচ্চ বলেই মনে করা হয়। "Giant Anteater Facts"। Smithsonian Institution। ২০১১-০৮-২৮ তারিখে মূল থেকে আর্কাইভ করা। সংগ্রহের তারিখ ২০১১-০৭-৩০।  "Giant Anteater"। Canadian Museum of Nature। ১৯ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২০১১-০৭-৩০।
রিভিলড রেকর্ডিংস

রিভিলড রেকর্ডিংস, (সংক্ষেপে রিভিলড নামেও পরিচিত) একটি ডাচ রেকর্ড লেবেল যা হার্ডওয়েল ২০১০ সালে প্রতিষ্ঠা করেন। নেদারল্যান্ডস এর ব্রেডাতে এর হেডকোয়ার্টার অবস্থিত। ২০১০ সালের ১১ এপ্রিল ইলেক্ট্রনিক মিউজিক প্রযোজক ও ডিজে হার্ডওয়েল রিভিলড রেকর্ডিংস প্রতিষ্ঠা করেন। রিভিলড মূলত বিগ রুম হাউস, প্রগ্রেসিভ হাউস এবং ইলেক্ট্রো হাউস ধরনের সংগীত প্রকাশ করে। ২০১৫ সালে রিভিলড তাদের রেডিও শো, রিভিলড রেডিও শুরু করে, যা প্রতি সপ্তাহে লেবেলের একেকজন আর্টিস্ট দ্বারা পরিচালিত হয়। ২০১৮ সালে রিভিলড ইলেক্ট্রো পপ সংগীতকে প্রাধান্য দিয়ে তাদের সাব-লেবেল, জেমস্টোন রেকর্ডস এর যাত্রা শুরু করে। Smith, Cody (২০১৭-০১-২৩)। "Hardwell's Most Well Known Hit Just Turned 5 Today"। Your EDM। সংগ্রহের তারিখ ২০১৭-০১-৩০।  Guides, Mahy Ihab, Special to (২০১৬-০২-১৭)। "I am Hardwell in Dubai: All you need to know"। GulfNews। ২০১৭-০২-০২ তারিখে মূল থেকে আর্কাইভ করা। সংগ্রহের তারিখ ২০১৭-০১-৩০।  Hearst, Chesney (২০১৬-০১-২৯)। "Hardwell Talks About His Return to Rio for the Rio Music Carnival"। The Rio Times (ইংরেজি ভাষায়)। সংগ্রহের তারিখ ২০১৭-০১-৩০।
রিয়াল মাদ্রিদ রাগবি

রিয়াল মাদ্রিদ রাগবি ছিলো রিয়াল মাদ্রিদ ফুটবল ক্লাবের রাগবি ইউনিয়ন শাখা।এটি ১৯২৪ সালে চালু করা হয়।তবে ১৯৪৮ এই শাখাটি বন্ধ করে দেওয়া হয়। রিয়াল মাদ্রিদের রাগবি বিভাগটি ক্লাবের কিছু তরুণ সদস্য দ্বারা প্রতিষ্ঠিত হয়েছিল, তাদের মধ্যে সাবেক ফুটবলার ইউলজিও আরাঙ্গুরিন উল্লেখযোগ্য। ১৯২৫ সালের ১০ জানুয়ারি দলটি স্টেডিয়াম মেট্রোপলিটোনোতে তাদের প্রথম ম্যাচটি আতলেতিকো মাদ্রিদের বিপক্ষে খেলেছিল, যা রিয়াল মাদ্রিদ ২৭-০ গোলে জিতেছিল। অস্তিত্বের প্রথম বছরগুলিতে রিয়াল মাদ্রিদ রাগবি চ্যামার্তিন, এল এস্তাদিও, এল ক্যাম্পো দে লস সুইয়োজোস এবং কনিলজাসের মতো বিভিন্ন স্থানে খেলেছিলেন। কোপা দেল রে = ১৯৩৪ El Real Madrid retoma su sección de rugby Heraldo de Madrid, p.4, Hemeroteca Digital of Spanish National Library Heraldo de Madrid, p. 3, 10 Jan 1925
সঞ্জু যাদব

সঞ্জু যাদব হলেন একজন ভারতীয় নারী ফুটবলার যিনি ভারত মহিলা লিগে আলাখপুর এবং ভারত জাতীয় মহিলা ফুটবল দলে খেলেন। যাদব আলাখপুর গ্রামে জন্মগ্রহণ করেন, দশ বছর বয়সে ফুটবল খেলতে শুরু করেছিলেন যাতে তার পরিবারের জন্য বৃত্তি ও অর্থ লাভ করা যায়। তিনি প্রধানত তার গ্রাম এবং ভারত জাতীয় দলের সঙ্গে প্রশিক্ষণ করেন। অক্টোবরে ২০১৬ সালে, আলাখাপউর ভারতীয় মহিলা লিগের প্রাথমিক পর্যায়ে অংশ নেয়।সেখানে সঞ্জু আলাখপুরের হয়ে খেলেন। ১৭ অক্টোবর ২০১৬ তারিখে তিনি বডি লাইনের বিরুদ্ধে ক্লাবের জন্য হ্যাট্রিক করেন। এটি তার দলের ৪-০ জয়ের জন্য সাহায্য করেছিল। লিগের প্রাথমিক পর্যায়ে তিনি শীর্ষ স্কোরার হিসাবে আবির্ভূত হন। ১১ গোল করেন এবং তার দলকে প্রাথমিক পর্ব থেকে প্রতিযোগিতার চূড়ান্ত পর্বে খেলার যোগ্যতা অর্জনে সহায়তা করেন। মহিলা লিগের চূড়ান্ত পর্বে তিনি তিনবার গোল করে সেমিফাইনালে অংশ নিতে তার দলকে সহায়তা করেন। ২১ ডিসেম্বর ২০১৬, ক্লাব ও দেশ উভয়ে তার ভালো প্রদর্শনীর জন্য, যাদবকে সর্ব ভারতীয় ফুটবল ফেডারেশন কর্তৃক ইমার্জিং প্লেয়ার অফ দ্য ইয়ার নামে অভিহিত করা হয়েছিল। যাদব ফেব্রুয়ারি ২০১৬ তে,২০১৬ দক্ষিণ এশীয় গেমসের জন্য ভারত জাতীয় মহিলা ফুটবল দলের স্কোয়াডে জায়গা পান। ১৩ ফেব্রুয়ারি তিনি বাংলাদেশ জাতীয় মহিলা ফুটবল দলের বিপক্ষে আন্তর্জাতিক অভিষেক এবং প্রথম গোল করেন।তিনি চতুর্থ গোলটি করেন,ভারত ৫-১ গোলে জয় পায় এবং স্বর্ণপদক ম্যাচের জন্য উত্তীর্ণ হয় দুইদিন পর, শিলং এর জওহরলাল নেহেরু স্টেডিয়ামে নেপাল জাতীয় মহিলা ফুটবল দলের বিপক্ষে ৬৯ মিনিটে বদলি খেলোয়াড় হিসেবে নামেন।সেই ম্যাচ জয়ের ফলে ভারত প্রতিযোগিতায় শিরোপা অর্জন করতে সক্ষম হয়। Sural, Ajay (২৭ ডিসেম্বর ২০১৬)। "Alakhpura village labourer's daughter to play for Indian women's soccer team today"। Times of India। সংগ্রহের তারিখ ২৭ ডিসেম্বর ২০১৬।  Sural, Ajay (১৮ সেপ্টেম্বর ২০১৬)। "These footballers get a kick by beating odds"। Times of India। সংগ্রহের তারিখ ২৭ ডিসেম্বর ২০১৬।  "India Women's League Preliminary Round Kicks-off in Odisha"। The All India Football Federation। ১৭ অক্টোবর ২০১৬। ২৭ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০১৬।  "Jeje Lalpekhlua is 2016 AIFF Player of the Year"। The All India Football Federation। ২১ ডিসেম্বর ২০১৬। ২৭ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০১৬।  "20 selected in Indian squad for 12th South Asian Games"। The All India Football Federation। ১ ফেব্রুয়ারি ২০১৬। সংগ্রহের তারিখ ২৭ ডিসেম্বর ২০১৬। [স্থায়ীভাবে অকার্যকর সংযোগ] "'Hardships made me a better Player'"। The All India Football Federation। ১ মার্চ ২০১৬। ২৭ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০১৬।  "Indian Women win Gold in South Asian Games"। The All India Football Federation। ১৫ ফেব্রুয়ারি ২০১৬। ৬ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০১৬।
ওকোনোমিয়াকি

ওকোনোমিয়াকি(お好み焼き (o-konomi-yaki) (শুনুন) হলো একটি জাপানি সুস্বাদু প্যানকেক যেটায় বিভিন্ন রকমের উপাদান থাকে। এই নামটার উৎপত্তি যে দুটি শব্দ থেকে হয়েছে সেগুলো হলো, "ওকোনোমি" অর্থাৎ "যেমন খুশি" এবং "ইয়াকি" অর্থাৎ "রান্না করা"। জাপানের বিভিন্ন অঞ্চলে এটার "টপিং" ও পিটালির প্রভেদ দেখা যায়। Okonomiyaki কি? - ওকোনোমিয়াকি একটি সংক্ষিপ্তসার। হিরোশিমার ওকোনোমিয়াকি ও ওকোনোমিয়াকি সস এর ইতিহাস।
মেনেমেন

মেনেমেন একটি ঐতিহ্যগত তুর্কী খাবার যাতে ডিম, টমেটো, কাঁচা লঙ্কা/মরিচ, গোল মরিচ এবং লাল লঙ্কা/মরিচ, জলপাই তেল বা সূর্যমুখী তেল অন্তর্ভুক্ত। এছাড়াও তুর্কী পনির এবং পাস্তিরমা উপকরণ হিসেবে যুক্ত হতে পারে। সাধারণভাবে জলখাবার এর সময় মেনেমেন রুটির সাথে খাওয়া হয়। Dionne, Emily; Ray, Erin (২০১৪-০৪-০৪)। The Spicy Paleo Cookbook। আইএসবিএন 9781440574344। সংগ্রহের তারিখ ২১ ডিসেম্বর ২০১৪। [স্থায়ীভাবে অকার্যকর সংযোগ] Turkish Cookery, M. Işın Günür (1990). আইএসবিএন ৯৭৫-৪৭৯-১০০-৭.
ডাটাবেজ অ্যাপ্লিকেশন

ডাটাবেজ অ্যাপ্লিকেশন হল একটি কম্পিউটার প্রোগ্রাম যার প্রাথমিক উদ্দেশ্য হল কোন কম্পিউটারযুক্ত তথ্যভাণ্ডারে তথ্য যুক্ত করা ও সেখান থেকে তথ্য বের করা। প্রথমদিককার কিছু ডাটাবেজ অ্যাপ্লিকেশনের উদাহরণ হলো অ্যাকাউন্টিং সিস্টেম ও বিমান সংস্থার রিজার্ভেশন সিস্টেম যেমন, এসএবিআরই যা ১৯৫৭ সালে তৈরি করা হয়। আধুনিক ডাটাবেজ অ্যাপ্লিকেশনসমূহের একটি বৈশিষ্ট্য হল সেগুলো একই সাথে একাধিক ব্যবহারকারীর কাছ থেকে একাধিক প্রশ্ন নিতে পারে ও একযোগে হালনাগাড়ের কাজ করতে পারে। প্রত্যেক ব্যবহারকারীকে একটি মেইনফ্রেম কম্পিউটারের ৩২৭০ আইবিএম টার্মিনালের সাথে যুক্ত করে ১৯৭০-এর দশকের সিস্টেমগুলোও একই কাজ করতে পারত। ১৯৮০-এর দশেকের মাঝামঝি থেকে প্রত্যেকের জন্য একটি করে ব্যক্তিগত কম্পিউটার সাধারণ ব্যাপার হিসেবে গণ্য হয় এবং যা কোন একটি ডাটাবেজে সার্ভারের সাথে সংযুক্ত থেকে উক্ত ব্যক্তিগত কম্পিউটারে প্রোগ্রাম সচল রাখতে পারে। কোন তথ্য একটি ডাটাবেজ থেকে সংগৃহীত হয়ে তা কোন নেটওয়ার্কের মাধ্যমে পরিচালিত হয়ে উক্ত ব্যক্তিগত কম্পিউটারে চালু থাকা প্রোগ্রামের মাধ্যমে ব্যবস্থা, গ্রাফ বা অন্যথায় বিন্যাস হয়ে যায়। ১৯৯০-এর দশকের মাঝামাঝি থেকে ওয়েব ইন্টারফেসে ডাটাবেজ অ্যাপ্লিকেশন তৈরি করাটা সাধারণ বিষয়ে হিসেবে গণ্য হতে শুরু করে। ব্যবহারকারীর কম্পিউটারে কোন কাস্টম সফটওয়্যার তৈরির পর তা সচল রাখার চেয়ে ব্যবহারকারী একই ওয়েব ব্রাউজার প্রোগ্রাম প্রতিটি অ্যাপ্লিকেশনের জন্য ব্যবহার করতে ইচ্ছুক থাকেন। ওয়েব ইন্টারফেসযুক্ত একটি ডাটাবেজ অ্যাপ্লিকেশনের সুবিধা হল তা যেকোন সাইজ বা ধরন বা যান্ত্রাংশের ডিভাইস এবং ভিন্ন ভিন্ন অপারেটিং সিস্টেমে ব্যবহার করা যায়। ওয়েব ইন্টারফেসযুক্ত ডাটাবেজ অ্যাপ্লিকেশনের প্রথমদিককার উদাহরণ হলো amazon.com যা ওরাকল রিলেশনাল ডাটাবেজ ম্যানেজমেন্ট সিস্টেম ব্যবহার করত, photo.net অনলাইন সম্প্রদায় এবং ইবে, যেখানেও ওরাকল ব্যবহার হচ্ছে। "eBay's Massive Oracle Database"। ৩১ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ১৬ ফেব্রুয়ারি ২০১৯।
তপন চৌধুরী (গায়ক)

তপন চৌধুরী (জন্ম: ৭ জানুয়ারি) হলেন একজন বাংলাদেশী গায়ক, গীতিকার, সুরকার এবং সঙ্গীতপরিচালক। তিনি সোল্‌স ব্যান্ডের সাবেক সদস্য। সত্তরের দশকের শেষভাগ থেকে তিনি সঙ্গীতের সঙ্গে সম্পৃক্ত। ১৯৭৯ সালে তিনি জনপ্রিয় ব্যান্ড দল ‘সোলস’-এর সঙ্গে যুক্ত হন। ‘মন শুধু মন ছুঁয়েছে’ তার জনপ্রিয় গানগুলোর মধ্যে অন্যতম। তার অন্য জনপ্রিয় গানগুলোর মধ্যে উল্লেখযোগ্য হলো—‘আমি সবকিছু ছাড়তে পারি’, ‘তুমি আমার প্রথম সকাল’, ‘আকাশের সব তারা ঝরে যাবে’, ‘আজ তুমি দূর বহু দূর’, ‘মন শুধু মন ছুঁয়েছে’, ‘কী কারণে কান্দ রে মন’, ‘মাটির ইঞ্জিন এই দেহটা পুইড়া হইল কালা’, ‘মনে বড় আশা ছিল যাব মদিনায়’, ‘রাত কেটে যায় একা নিরালায়’, ‘যতবার দীপ জ্বালি জানি না সে দীপ কেন নিভে যায়' ও ‘আমি দেবদাস হতে পারব না’ ইত্যাদি। ১৯৭৯ সালে বাংলাদেশ টেলিভিশনে ‘মন শুধু মন ছুঁয়েছে’ গানটি পরিবেশন করার পর সেটি ব্যাপক জনপ্রিয়তা পায়। পরবর্তীতে ১৯৮১ সালে সোলস তাদের প্রথম অ্যালবামেও গানটি প্রকাশ করে। ১৯৮৪ অথবা ১৯৮৫ সালে তার নিজ নামে তার প্রথম একক অ্যালবাম ‘তপন চৌধুরী’ মুক্তি পায়। সোলস-এর সাথে ২২ বছর কাজ করার পর তিনি একক সঙ্গীতশিল্পী হিসেবে কাজ শুরু করেন। তিনি প্রায় ৩০০টি চলচ্চিত্রের গানে কণ্ঠ দিয়েছেন। ১৯৯০-এর দশকের পর তিনি বেশ কয়েক বছর সঙ্গীত জীবন থেকে দূরে সরে যান তবে ২০১৭ সালে পুনরায় ‘ফিরে এলাম’ একক অ্যালবাম প্রকাশ করেন। তপন চৌধুরী অরাজিতা তুমি নীল আকাশ অনুশোচনা স্মৃতির চিহ্ন আমার পৃথিবী শত বরষার জল "প্রথম গান থেকে একসঙ্গে: তপন চৌধুরী"। প্রথম আলো। সংগ্রহের তারিখ ১৭ ফেব্রুয়ারি ২০১৯।  "অস্ট্রেলিয়ায় তপন চৌধুরীর গান"। প্রথম আলো। সংগ্রহের তারিখ ১৭ ফেব্রুয়ারি ২০১৯।  "Tapan Chowdhury performs at IGCC"। The Daily Star। ২০১৩-১২-০৫। সংগ্রহের তারিখ ২০১৫-১১-০১।  প্রতিনিধি, গ্লিটজ। "ফিরছেন তপন চৌধুরী"। bangla.bdnews24.com। বিডিনিউজ টোয়েন্টিফোর। ১৮ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ১৭ ফেব্রুয়ারি ২০১৯।
পশ্চিমবঙ্গ বিধানসভা নির্বাচন, ১৯৬২

পশ্চিমবঙ্গ বিধানসভা নির্বাচন, ১৯৬২ হল ওই বছর ভারতের পশ্চিমবঙ্গ রাজ্যে আয়োজিত বিধানসভার নির্বাচন। নির্বাচনের আগে ভারতের কমিউনিস্ট পার্টি, সারা ভারত ফরওয়ার্ড ব্লক, মার্ক্সবাদী ফরওয়ার্ড ব্লক, ভারতের বিপ্লবী কমিউনিস্ট পার্টি, ভারতের বলশেভিক পার্টি ও বিপ্লবী সমাজতন্ত্রী দল একত্রে সংযুক্ত বামফ্রন্ট নামে একটি নির্বাচনী জোট গঠন করেছিল। M.V.S. Koteswara Rao. Communist Parties and United Front - Experience in Kerala and West Bengal. Hyderabad: Prajasakti Book House, 2003. p. 220. Election Commission of India. STATISTICAL REPORT ON GENERAL ELECTION, 1962 TO THE LEGISLATIVE ASSEMBLY OF WEST BENGAL ওয়েব্যাক মেশিনে আর্কাইভকৃত ৫ মার্চ ২০১৬ তারিখে